רק אלוהים ישפוט אותי

רק אלוהים ישפוט אותי הוא סינגל של הזמרת-יוצרת קרן פלס. השיר נכתב והולחן על ידי פלס, ויצא ב-14 ביוני 2015.

השיר היה בראש המצעדים השבועיים של מדיה פורסט במשך ארבעה שבועות.

בשיר מתארת פלס שינוי שעברה בשנתיים שחלפו מאז האלבום הקודם, על ילדיה, הירידה במשקל ועוד. השיר מדבר גם על פמיניזם ועל כך שנשים לא צריכות להתבייש במה שהן. כמו כן, השיר עוסק גם בהטרדות מיניות, זהות מינית ובעיות משקל.

ב-20 ביולי 2015 פרסמה פלס בעמוד היוטיוב שלה רמיקס לשיר שעיבד נדב שפילמן.

מיציאת הסינגל הוא נכנס לסיבוב ההופעות של פלס איך שהשמש תזרח. הוא הופיע גם בסיבוב ההופעות המשותף שלה עם רמי קלינשטיין וכן בסיבוב הופעות מצומצם של המופע "לבד על הפסנתר" שהחל בנובמבר 2016.

וידאו קליפ
לסינגל יצא גם קליפ בבימויה של שירי שחר, שצבר כ-1.1 מיליון צפיות ביוטיוב עד כה.

בקליפ משתתפות גם אהובה עוזרי שניגנה בשיר על בולבול טרנג, וקרן טפרברג המתופפת שלקחה חלק באלבום הקודם של פלס, "איך שהשמש תזרח", וכן הופיעה לצדה בשנתיים האחרונות.

מיקומי שיא

קישורים חיצוניים

 
 מילות השיר באתר "שירונט"
 LINKTONE קרן פלס - רק אלוהים ישפוט אותי

הערות שוליים

שירי 2015
סינגלים מ-2015
שירי קרן פלס
שירים בעברית
שירים שנכתבו על ידי קרן פלס
שירים על אלוהים
שירים על הפרעות אכילה
שירים עם נושאים פמיניסטיים
סינגלים שהגיעו למקום הראשון במצעד העברי של מדיה פורסט